Հիշեցնենք, որ օգոստոսի 22-24-ին պաշտոնական այցով Չեխիայի Հանրապետությունում գտնվող ՀՀ ԱԺ նախագահ Արա Բաբլոյանի գլխավորած պատվիրակությունը, որի կազմում են ՀՀ ԱԺ պատգամավորներ Տաճատ Վարդապետյանը, Արմեն Ռուստամյանը եւ Հրաչյա Հակոբյանը, հանդիպումներ էր ունեցել Չեխիայի Սենատի նախագահ Միլան Շտյեխի, Չեխիայի խորհրդարանի Պատգամավորների պալատի նախագահ Ռադեկ Վոնդրաչեկի, վարչապետ Անդրեյ Բաբիշի հետ: Հայաստանի պատգամավորական պատվիրակությունը այցելել էր նաեւ Լիդիցեի հուշահամալիր, իսկ այցի վերջին օրը՝ նաեւ Ստրահովի միաբանության գրադարան։ Այն հարցին, թե ինչ տպավորություն ստացան Պրահայից, Ազգային ժողովի նախագահ Արա Բաբլոյանն ասաց. ,,Պրահան սքանչելի քաղաք է, թանգարան է բաց երկնքի տակ,,։